ddrg/super_eurlex huggingface dataset:
12.

noterer sig agenturets meddelelse om, at agenturet i 2012 underskrev et mandat med Kommissionens Interne Revisionstjeneste (IAS) og modtog sit første besøg i februar 2012, hvor IAS gennemførte en fuld risikovurdering af agenturets operationelle og administrative processer samt støtteprocesser med henblik på at fastsætte IAS' revisionsstrategi for 2013-2015 samt et begrænset eftersyn af de interne kontrolstandarder; bemærker, at IAS under denne risikoanalyse identificerede processer med en stor iboende risiko, der stadig skal forbedres, navnlig planlægning og overvågning, vurdering af resultater og karriereudvikling, dokumentstyring og datahåndtering, facilitetsforvaltning, logistik, sikkerhed, forholdet til og kommunikation med interessenter, overvågning af det indre marked, samarbejde med nationale lovgivningsmyndigheder og overvågning af implementeringen af netværkskoder; bemærker, at agenturet indsendte en handlingsplan med det formål at forbedre kontrollen med disse processer, og at denne plan blev godkendt af IAS;
4.

konstaterer af myndighedens svar, at: — valideringen af regnskabssystemerne er blevet afsluttet af såvel myndighedens revisor som bestyrelsen — myndighedens budgetgennemførelse er blevet overvåget nøje for at sikre, at der træffes rettidige korrigerende foranstaltninger vedrørende den lave gennemførelsesgrad for forpligtelser; bemærker endvidere, at der i 2012 blev indført en strengere verifikations- og godkendelsesprocedure for forvaltningen af fremførsler — skabelonerne og retningslinjerne for ansættelse er blevet revideret og forbedret, og at der foretages en strengere kontrol af støttedokumenter for at forbedre ansættelsesprocedurerne — myndighedens politik om interessekonflikter, som skal godkendes af bestyrelsen, indeholder en bestemmelse om, at bestyrelsesmedlemmer skal bekræfte og offentliggøre deres kendskab til deres forpligtelser for så vidt angår interessekonflikter;
7.

påpeger, at kontanter og andre likvide midler ultimo december 2012 udgjorde 12,3 mio. EUR; bemærker, at dette er i strid med princippet om, at budgettet skal balancere; minder fællesforetagendet om behovet for at gennemføre konkrete foranstaltninger med henblik på at få budgettet til at balancere og opfordrer indtrængende fællesforetagendet til, sammen med Kommissionen, at gennemføre alle nødvendige foranstaltninger for at bringe de likvide bankbeholdninger ned på et niveau, som ligger inden for de begrænsninger, der er fastsat i finansieringsaftalerne med Kommissionen;
29.

anser det for ønskværdigt, at Parlamentet udøver sin beføjelse til at meddele decharge i medfør af artikel 316, 317 og 319 i traktaten om Den Europæiske Unions funktionsmåde på linje med den nuværende fortolkning og praksis, nemlig at meddele decharge individuelt for hver budgetpost med henblik på at opretholde gennemsigtighed og demokratisk ansvarlighed over for Unionens skatteydere;
3.

noterer sig, at Den Tilsynsførende i 2012 rådede over forpligtelsesbevillinger på i alt 7 624 090 EUR (7 564 137 EUR i 2011), og at udnyttelsesgraden for disse bevillinger var på 89,69 % (85,03 % i 2011); anser dette for en positiv udvikling, men opfordrer til, at der gøres yderligere bestræbelser på at forbedre udnyttelsesgraden, og til, at de ændringer, der foretages, overvåges;
14.

beklager, at agenturets opgørelse over den faktiske beholdning ifølge Revisionsrettens konklusioner var ufuldstændig og ikke omfattede alle de aktiver, agenturet ejer, og at aktiver under opførelse og aktiver, der var indkøbt tæt ved årets udgang, ikke var medtaget; beklager endvidere, at der ingen procedurer var for afhændelse af anlægsaktiver; noterer sig agenturets meddelelse om, at der er etableret en fuldstændig opgørelse over den faktiske beholdning, herunder materielle aktiver, som blev afskrevet;
5.

tager Revisionsrettens oplysning om, at centret i 2012 gav tilskud til forskningsinstitutioner og enkeltpersoner, og at de samlede udgifter til tilskud beløb sig til 752 000 EUR, svarende til 1,4 % af aktionsudgifterne i 2012, til efterretning; er bekymret over, at centret normalt ikke indhenter dokumentation fra modtagerne for, at de anmeldte omkostninger er støtteberettigede og nøjagtige; noterer sig, at der, selv om centret har vedtaget en strategi for efterfølgende kontrol og havde planlagt at gennemføre den i 2012, endnu ikke har fundet nogen efterfølgende kontrol af udgifterne til tilskud sted for 2012; anerkender, at centret for så vidt angår de transaktioner, som Revisionsretten reviderede, på dennes anmodning fremlagde dokumentation, der gav rimelig sikkerhed for, at disse transaktioner var lovlige og formelt rigtige;
21.

anser EU's særlige repræsentanters (EUSR'er) ansvarsområder for at være meget uklare; beklager dybt, at oplysningerne om anvendelsen af det budget, de modtager med henblik på at gennemføre deres mandat, fortsat er uklare, og er bekymret over, at oplysninger kun offentliggøres, hvis der anmodes herom; er bekymret over, at EUSR'ers budget blev forhøjet fra 15 mio. EUR i 2011 til 27 mio. EUR i 2012, navnlig taget i betragtning, at den højtstående repræsentant i 2010 havde planer om at afskaffe EU's særlige repræsentanter: bemærker, at dette udgør en stigning på 80 %, og at EUSR'ers rejsebudget er tredoblet i forhold til 2011; opfordrer EU-Udenrigstjenesten til at fremlægge tilstrækkelige oplysninger om EU's særlige repræsentanters ansvarsområder og deres anvendelse af budgettet;
62.

glæder sig over, at mange agenturer har gjort en betydelig indsats for at informere om deres politikker og praksis for interessekonflikter, og erkender, at mange gode former for praksis allerede er indført, og bifalder navnlig som et eksempel på god praksis, der kan ovevejes af andre agenturer, »afkølingsperioden« for ikke-tildeling i et år, der er gennemført af EASA, som et eksempel på god praksis, således at enhver ny person i organisationen ikke tildeles arbejde på sager, som de tidligere har arbejdet med i de seneste fem år;
17.

bemærker med bekymring, at Revisionsretten i sin årsberetning for 2012 anfører, at agenturet ikke overholder de interne kontrolstandarder vedrørende forretningskontinuitet, og at der ikke er vedtaget IT-forretningskontinuitets- og IT-katastrofeberedskabsplaner; anerkender, at agenturet har besluttet at gennemføre passende foranstaltninger for at sikre kontinuiteten i de IT-tjenester og IT-systemer, som er horisontale i forhold til agenturets virksomhed; opfordrer agenturet til at underrette dechargemyndigheden om iværksatte foranstaltninger;
13.

noterer sig centrets oplysning om, at Kommissionens Interne Revisionstjeneste (IAS) den 27. november 2012 fremlagde en treårig strategisk revisionsplan for centret, og at denne blev godkendt af centrets bestyrelse på mødet den 6.-7. december 2012; konstaterer, at IAS ikke gennemførte nogen revision af centret i 2012; konstaterer, at IAS fulgte op på sine tidligere henstillinger og konkluderede, at der på skæringsdatoen den 31. december 2012 fortsat var en meget vigtig henstilling, som var i gang med at blive gennemført, mens to var blevet gennemført, men skulle bekræftes af IAS;
B.

der henviser til, at Revisionsretten har fastslået, at den har fået rimelig sikkerhed for, at agenturets årsregnskab for regnskabsåret 2012 er rigtigt, og at de underliggende transaktioner er lovlige og formelt rigtige;
23.

er enig i Revisionsrettens konklusion om, at FTI'erne er oprettet for at støtte industrielle investeringer på lang sigt inden for bestemte forskningsområder, men det har dog i gennemsnit taget to år at sikre en FTI finansiel uafhængighed, og at Kommissionen sædvanligvis forbliver ansvarlig for en tredjedel af FTI'ernes forventede operationelle levetid;
24.

opfordrer Revisionsretten til at foretage en omfattende analyse af FTI'erne og de andre fællesforanstaltninger i en særskilt beretning i lyset af de store involverede beløb og risici — navnlig i forhold til omdømme; minder om, at Parlamentet tidligere har anmodet Revisionsretten om at udarbejde en særberetning om fællesforetagendernes kapacitet sammen med deres private partnere for at sikre merværdi og en effektiv gennemførelse af Unionens programmer for forskning, teknologisk udvikling og demonstration; bemærker, at fællesforetagenderne skønnes at sikre finansiering af langsigtede industrielle investeringer og at fremme private investeringer i forskning.
17.

bemærker, at støttekontoret er begyndt at øge sin profil som EU-organ ved at uploade EU-logoet på nogle af siderne på sit websted, og forventer, at dette udvides til BEREC's hjemmeside og systematisk til alle meddelelser for dermed at sikre synligheden af bidraget fra Unionens budget til støttekontoret.
6.

bemærker med bekymring, at agenturet for at dække øgede udgifter til skolepenge giver ansatte med børn, der er indskrevet i en skole på primær- eller sekundærtrinnet, et supplerende tillæg, som beløb sig til 389 000 EUR i 2012, ud over de uddannelsestillæg, der er fastsat i vedtægten for tjenestemænd i De Europæiske Fællesskaber (»personalevedtægten«); bemærker, at disse tillæg ikke er omfattet af personalevedtægten, og at Revisionsretten derfor anser dem for at være uregelmæssige; erkender imidlertid, at denne situation skyldes, at der ikke er nogen Europaskole i den by, hvor agenturet er beliggende, og at formålet med disse tillæg er at sikre ligebehandling af agenturets medarbejdere i forhold til tjenestemandsvedtægten;
3.

er bekymret over, at fejlfrekvensen, der fremkom ved efterfølgende revisioner foretaget af eller på vegne af fællesforetagendet, var på 5,82 %; anerkender, at de fleste af disse fejl var relativt små for så vidt angår de beløb, der skulle justeres (mindre end 5 000 EUR til fordel for fællesforetagendet); bemærker, at der siden er taget skridt til at inddrive eller modregne disse beløb i efterfølgende krav, og at fejlprocenten vil fortsætte med at udvikle sig på et flerårigt grundlag, i takt med at flere projekter, støttemodtagere og krav revideres; påpeger, at foranstaltninger truffet af fællesforetagendet med henblik på at forebygge og korrigere disse fejl har indflydelse på restfejlfrekvensen;
65.

bemærker med bekymring, at de interparlamentariske delegationer som følge af den generelle opfordring til sparsommelighed muligvis ikke i samme grad som før vil være i stand til at fastholde Parlamentets profil for eksterne forbindelser, som gør det muligt for Parlamentet at være lige så synligt som Unionens øvrige institutioner, navnlig Kommissionen og Rådet, og at virkningen heraf kan blive, at den parlamentariske tilgang til eksterne politikker og konsolideringen af det parlamentariske diplomati som et supplement til Kommissionens og EU-Udenrigstjenestens aktiviteter undermineres; finder det derfor afgørende at fastholde den viden og de erfaringer, som Parlamentet har opbygget ved at føre tilsyn med EU-projekter og synliggøre dem, og sikre, at de foreslåede foranstaltninger ikke svækker styrken i og effektiviteten af Parlamentets interparlamentariske dialog med andre lande, navnlig i en tid med politisk ustabilitet og risiko for demokratiet (det arabiske forår, konflikten i Mellemøsten, konflikten i Ukraine, kommende kontroversielle valg osv.); anbefaler på det kraftigste, at der sikres en passende grad af samordning af forberedelse og responskapacitet med EU-Udenrigstjenestens tjenestegrene med henblik på at garantere sikkerhedsaspekterne af Parlamentets eksterne delegationer og missioner;
3.

bemærker, at budgetgennemførelsesgraden for regnskabsåret 2012 var tilfredsstillende for afsnit I og II; bemærker med bekymring, at fremførselsgraden for de forpligtede bevillinger under afsnit III var høj, nemlig 50 % (11 300 000 EUR); anerkender, at dette primært skyldes, at flere omfattende it-udviklingsprojekter gennemføres over flere år (3 700 000 EUR), at den årlige lovbestemte frist for en række stofvurderinger er fastsat til februar n+1 (1 800 000 EUR), at en række oversættelser ikke var leveret ved årets udgang (1 300 000 EUR), og at to nye aktiviteter, Biocides (1 200 000 EUR) og PIC (1 300 000 EUR), blev iværksat i anden halvdel af året;
1.

beklager, at Revisionsretten konstaterede, at kvaliteten af revisionsattesterne i mange tilfælde er utilfredsstillende; bemærker, at for at få yderligere sikkerhed vedrørende tilskudstransaktionernes lovlighed og formelle rigtighed indførte instituttet ved udgangen af 2012 supplerende efterfølgende kontrol af tilskud til aktiviteter i 2011, som blev udført af uafhængige revisionsfirmaer, og den bedømmes som pålidelig; beklager, at resultaterne af den efterfølgende kontrol bekræftede, at den forudgående kontrol ikke var fuldt ud effektiv;
4.

konstaterer, at budgetovervågningsindsatsen i regnskabsåret 2012 resulterede i en budgetudnyttelsesgrad på 98 % under afsnit I, på næsten 100 % for afsnit II og på 96 % for afsnit III i 2012; konstaterer, at gennemførelsesgraden var på 96 % for betalingsbevillinger under afsnit I, på 85 % for afsnit II og på 74 % for afsnit III;
12.

beklager, at de personaleomkostninger, som modtagerne har anmeldt, ifølge Revisionsrettens årsberetning normalt ikke kontrolleres på grundlag af original dokumentation, selv om centrets forudgående kontrol af tilskud (bevilget på årsbasis til et netværk af nationale partnere) består af en omfattende skrivebordsanalyse af tilskudsmodtagernes omkostningsanmeldelser samt en gennemgang af attester fra eksterne revisorer, som modtagerne har engageret, eller attester fra uafhængige offentlige embedsmænd; beklager, at relaterede efterfølgende kontroller senest blev gennemført i 2009 og understreger behovet for at gennemføre efterfølgende kontroller for at udvide proceduren; bemærker med bekymring, at efterfølgende kontroller ifølge Revisionsrettens resultater kun giver begrænset sikkerhed og foreslår at styrke procedurer til efterfølgende kontrol; opfordrer centret til at tage dette spørgsmål op og redegøre for de trufne foranstaltninger over for dechargemyndigheden inden for rammerne af 2012-dechargeopfølgningsrapporten;
4.

noterer sig instituttets meddelelse om, at: — instituttet samarbejder tæt med Det Europæiske Center for Udvikling af Erhvervsuddannelse (»Cedefop«), herunder om administrative spørgsmål, inden for rammerne af et årligt fælles arbejdsprogram, som vedlægges det enkelte agenturs eget årlige arbejdsprogram, og som omtales i deres respektive årlige aktivitetsrapporter — instituttet og Cedefop på vigtige tematiske områder og under koordinering af GD for Uddannelse og Kultur vil oprette fælles projekter med fokus på merværdien af samarbejdet mellem de to meget markante agenturer; bemærker, at der løbende samarbejdes om København/Brügge-revisionsprocessen — instituttet også samarbejder tæt med Det Europæiske Institut til Forbedring af Leve- og Arbejdsvilkårene på grundlag af en samarbejdsaftale med en årlig fælles handlingsplan; bemærker, at instituttet, selv om det ikke deler interesseområde med Det Europæiske Arbejdsmiljøagentur, alligevel er villigt til at samarbejde om eventuelle initiativer fra Kommissions side med sigte på at opnå stordriftsfordele og optimere agenturernes præstation;
5.

beklager, at ca. 101 000 EUR (45 % af de forpligtede bevillinger, der var fremført fra 2011) blev annulleret; udtrykker bekymring over, at bevillinger til et beløb af 545 000 EUR (17 % af de samlede 2012-bevillinger) ikke blev anvendt og måtte annulleres; beklager, at niveauet af fremførte forpligtelsesbevillinger til 2013 var så højt som 611 000 EUR (19 % af de samlede bevillinger); mener, at dette tyder på problemer i planlægningen og/eller gennemførelsen af sammenslutningens aktiviteter, idet fremførslerne til 2012 primært skyldtes forsinkelser i ansættelsen af personale, og at der manglede en effektiv politik til sikring af, at de tjenesterejseudgifter, eksperterne anmelder, forelægges og godtgøres rettidigt; opfordrer sammenslutningen til at afhjælpe denne situation og inden 1. september 2014 underrette dechargemyndigheden om de foranstaltninger, den har truffet;
15.

bemærker de væsentligste resultater i instituttets aktivitetsrapport og påpeger, at instituttet i 2012 blandt andet har udarbejdet to rapporter for formandskaberne med fokus på »ligestilling mellem kønnene — klimaforandringer« og »vold mod kvinder — støtte til ofre«, færdiggjort det sammenfattende indeks for fremskridt på ligestillingsområdet, igangsat syv undersøgelser og udviklet en online database over ressourcer til uddannelse inden for ligestillingsspørgsmål;
1.

anerkender agenturets meddelelse om, at: — Revisionsretten for regnskabsåret 2012 allerede bemærkede tilfredsstillende gennemførelsesniveauer for betalingsbevillingerne for afsnit I og II (henholdsvis 98 % og 89 %); anerkender, at betalingsgennemførelsen for afsnit III på 49 % var begrundet, og at fremførsler på dette niveau er uundgåelige og ikke skyldes forsinkelser i planlægningen og gennemførelsen af agenturets årlige arbejdsprogram — agenturets bestyrelse i maj 2013 vedtog en afgørelse (afgørelse 2013/01) vedrørende gennemførelse af administrative undersøgelser og disciplinærprocedurer, og at agenturet slutteligt fulgte Parlamentets anmodning ved at vedtage denne afgørelse i forståelse med Kommissionen og vedtage bestemmelser med henblik på at respektere parternes legitime interesse (herunder anonymitet) — undersøgelsen ved Det Europæiske Kontor for Bekæmpelse af Svig, som blev indledt i 2012, blev afsluttet uden henstillinger i 2013, men at sagen ved Den Europæiske Ombudsmand (0917/2011) stadig er åben — agenturet gennemfører en omfattende politik for bekæmpelse af chikane; glæder sig over, at alle påstande om chikane er blevet undersøgt grundigt, at der ikke blev fundet nogen tilfælde af chikane — agenturet for tiden følger Kommissionens retningslinjer efter en afgørelse vedtaget af bestyrelsen (afgørelse 2012/04); bemærker, at disse retningslinjer bliver erstattet, så snart agenturet vedtager tilsynsmyndighedernes standardretningslinjer vedrørende whistleblowing — interesseerklæringer og CV'er fra ledelsesteamet og fra de fleste faste medlemmer af bestyrelsen er uploadet til agenturets websted;
3.

bemærker, at der blev fremført et forholdsvis stort beløb i forpligtede bevillinger under afsnit II (administrationsudgifter) på 1 700 000 EUR (38 %); anerkender, at dette delvis skyldtes begivenheder, som lå uden for agenturets kontrol — f.eks. flytningen af dets hjemsted til Prag i september 2012 (400 000 EUR) og oprettelsen af Galileosikkerhedsovervågningscentret (400 000 EUR) — og som gjorde det nødvendigt at få leveret visse varer og tjenesteydelser i årets sidste kvartal; konstaterer endvidere, at flere kontrakter vedrørende it og juridiske tjenesteydelser, som indgår i arbejdsprogrammet for 2013, blev undertegnet i december 2012;
258.

mener, at den særlige støtte for visse landbrugsaktiviteter bør være baseret på en streng fortolkning af bestemmelserne i artikel 68, og at de nye delegerede retsakter bør kræve, at ydelse af en sådan koblet støtte bør begrundes tilstrækkeligt over for Kommissionen og kontrolleres af den; bemærker, at Kommissionen for at kunne påtage sig det endelige ansvar under ordningen med delt forvaltning, bør spille en mere aktiv rolle ved fastsættelsen af kriterierne for gennemførelsen af foranstaltningerne og ved vurderingen af foranstaltningerne på en sammenlignende måde for at undgå uforklarlige og ekstreme prisudsving, sådan som det er tilfældet for geder i denne særberetning; bemærker, at de retlige instrumenter hertil bør fastlægges i de nye delegerede retsakter; bemærker, at medlemsstaterne bør være forpligtet til i de nye delegerede retsakter at påvise, at hver enkelt støtteforanstaltning, som de agter at indføre, er nødvendig (for så vidt angår behovet for og merværdien af en tilgang baseret på dispensationer), relevant (for så vidt angår gennemførelsesordninger, tildelingskriterier og støtteniveauer), og at støtteforanstaltningen opfylder kriterierne for forsvarlig økonomisk forvaltning; understreger især som reaktion på Revisionsrettens begreb »klart definerede tilfælde«, at tilfældene ikke var klart definerede, og at gennemførelsen af den nye forordning Europa-Parlamentets og Rådets forordning (EU) nr. 1307/2013 (30) bør løse de problemer, der er identificeret af medlemsstaterne, herunder: a) fastsætte klare mål (jf. finansforordningen (EU, Euratom) nr. 966/2012) b) oprette systematiske overvågningssystemer for alle foranstaltninger truffet i henhold til de nye artikler 52-55 i forordning (EU) nr. 1307/2013 c) sikre en ensartet anvendelse i Unionen, så forvaltnings- og kontrolsystemerne er strømlinet, simple og sammenlignelige d) sikre dokumentation for alle foranstaltninger/underforanstaltninger og, hvis det er relevant, anvende ajourførte integrerede forvaltnings- og kontrolsystemer (IFKS) e) foretage omfattende kontroller på stedet på regionalt plan og på medlemsstatsplan;
3.

anerkender agenturets oplysninger op, at: — fremførselsniveauet for afsnit III, eksklusive gebyrer og afgifter, i 2012 blev væsentligt reduceret, nemlig til 6 200 000 EUR (46 %) — der er indført arbejdsinstrukser for såvel forvaltningen af anlægsaktiver som for inventarforvaltningen, og at der i 2012 blev foretaget en fuld inventaropgørelse, som resulterede i afhændelsen af en række fuldt afskrevne aktiver — der for ikke kun at have kontantmidler i én bank i 2013 blev iværksat et udbud med forhandling vedrørende åbning af bankkonti baseret på strenge kriterier med hensyn til de potentielle bankers kreditrating; konstaterer, at den valgte bank har en glimrende kreditrating, og at agenturets kontantmidler vil blive overført til denne bank afhængig af balancen mellem kreditrisiko og rentesats — der er iværksat tiltag og kontrolforanstaltninger for at gøre det muligt at ansætte de nødvendige eksperter fra erhvervslivet og samtidig undgå potentielle interessekonfliktsituationer; bemærker endvidere, at træningen vedrørende interessekonflikter er afsluttet, og at der er indført regelmæssige kurser for nyansatte;
2.

konstaterer med bekymring, at myndigheden for at dække øgede udgifter til skolepenge giver de ansatte, der har børn i grundskolen og overbygningen, et ekstra tillæg, der beløb sig til 76 000 EUR i 2012, ud over det uddannelsestillæg, der er fastsat i vedtægten for tjenestemænd i Den Europæiske Union (»personalevedtægten«); bemærker, at disse beløb ikke er omfattet af personalevedtægten, hvorfor Revisionsretten anser dem for uregelmæssige; tager imidlertid til efterretning, at denne situation skyldes manglen på Europaskoler i den by, hvor myndigheden er beliggende, og at formålet med disse tillæg er at sikre ligebehandling af myndighedens medarbejdere i henhold til personalevedtægten;
7.

bemærker dog, at niveauet af forpligtede bevillinger, der blev fremført til 2013, var højt med henholdsvis 35 % for afsnit II (administrationsudgifter) og 46 % for afsnit III (aktionsudgifter); erkender, at dette med hensyn til afsnit II i vidt omfang skyldtes begivenheder, der lå uden for agenturets kontrol, f.eks. de spanske myndigheders sene fakturering af kontorlejen for 2012; bemærker endvidere, at agenturet for at opfylde de stigende operative behov i sidste kvartal af 2012 også bestilte en stor mængde varer og tjenesteydelser, der endnu ikke var leveret ved udgangen af året; erkender for afsnit III's vedkommende, at det store omfang af fremførsler primært skyldtes den betydelige arbejdsbyrde, som agenturet fik som følge af det store antal it-projekter, der enten blev igangsat eller videreført i 2012, og at denne arbejdsbyrde påvirkede udbudsprocedurernes tidsplan for to af de it-projekter, der blev igangsat i 2012; anerkender endvidere, at udgifter i forbindelse med uddannelse og tjenesterejser i sidste kvartal af 2012, som ansatte og eksperter havde deltaget i, først godtgøres ved udgangen af 2013;
11.

bemærker, at den gennemsnitlige varighed af undersøgelserne er faldet, selv om resultaterne for sager, der blev afsluttet inden for 18 måneder, lå under det tilstræbte mål og lå under de 80 %, som blev opnået i 2011; opfordrer Ombudsmanden til at oplyse, hvor stor en andel af sagerne, der involverer mere end en undersøgelsesrunde, og hvornår der er behov for en anden undersøgelsesrunde;